Ashlee Simpson

**Ashley Nicolle Ross**  (née **Simpson** ; amuru Ọktoba 3, 1984),  onye a mara dika **Ashlee Simpson**, bu onye ọbụ abụ America.  Nwanne nwanyị nke obere nke onye na-agụ egwú na onye na-eme ihe nkiri Jessica Simpson, ọ malitere ọrụ ya dị ka onye na-agba egwu maka nwanne ya nwanyị wee pụta na mgbasa ozi telivishọn mgbe ọ dị afọ iri na ise. O mechara gbasoo ọrụ dị ka onye na-eme ihe nkiri ma na-arụ ọrụ ugboro ugboro na ihe nkiri ezinụlọ a kpọrọ *7th Heaven .* Ọ pụtara na ihe ngosi a kpọrọ *Newlyweds: Nick and Jessica*, nke a na-agbasa na MTV n'etiti 2003 na 2005, nke lekwasịrị anya na nwanne Ashlee nke tọrọ ya bu Jessica na di Jessica mgbe ahụ Nick Lachey . Mgbe ọ na-arụ ọrụ maka usoro egwu mbụ ya, Simpson ghọrọ onye na-eme ihe nkiri nke usoro ihe nkiri na-atụgharị eziokwu, *The Ashlee Simpson Show*, nke a na-agbasa na MTV n'etiti 2004 na 2005. Dịka nwanne ya nwanyị bu ya ụzọ, Simpson ghọrọ onye ndi mgbasa ozi na-elebara anya.

Ihe itunanya na ọganihu ya bịara na mpụta nke egwu mbụ ya, nke ọ kpọrọ " Pieces of Me ," nke ewepụtara na 2004, ghọrọ nke so n'egwu ise kachasị elu na United States wee tochie  Mainstream Top 40 dabere na redio. Ihe ịga nke ọma nke egwu ya ahụ na ihe ngosi ya nyeere aka ịkwalite usoro egwu nke mbụ ya, *Autobiography ,* nke ewepụtara na 2004, n'elu chaati nke  200 . Ọrụ a rere ihe karịrị nde ise n'ụwa niile, na-eme ka ọ bụrụ usoro egwu ya kacha aga nke ọma ruo taa. Simpson mechara buru onye ndu nke ndị na-eme ihe nkiri na fim *Undiscovered* (2005), nke ghọrọ ihe akatọrọ nke ukwuu na nke na-ereghi nke ọma n'ahịa. Ọdịda nke ihe nkiri ahụ, yana ọtụtụ ihe ngosi nke akatọrọ, butere nyocha na mgbasa ozi. N'agbanyeghị nke ahụ, usoro egwu nke abụọ nke Simpson, *I Am Me* (2005), weere ọnọdụ n'elu *Billboard* 200, ghọrọ usoro egwu ya nke abụọ ime ya. Ndekọ a gara n'ihu nata asambodo platinum sitere na Recording Industry Association of America (RIAA).

N'ịgbaso ngosiputa ya dị ka Roxie Hart na mmepụta West End nke *Chicago ,* Simpson kwupụtara na ọ malitere ịrụ ọrụ maka usoro egwu nke atọ ya. Ndekọ a dị iche na ụda pop-rock nke mbọ ya gara aga, na-egosipụta ụda egwu nke egwu na ụda ndị afọ 1980s. E weputara *World Bittersweet* na 2008, o nwekwara nnabata nakwa nkatọ dị oke egwu, mana ọ hụrụ mbelata ahịa. Mgbalị a ruru nọmba 4 na *Billboard* 200. N'afọ na-esote, Simpson sonyeere ndị isi ihe nkiri nke *Melrose Place* revamp, bụ nke e nwetara n'ọmụma na nkatọ dị oke egwu. Mgbe afọ ahụ gasịrị, o mere mpụta mbụ, na-eweghachi ọrụ ya dị ka Roxie Hart na *Chicago* n'okporo ụzọ.

Simpson kwupụtara usoro egwu ya nke anọ n'otu afọ ahụ. Ọ wepụtara otu egwu nke kwuru onwe ya nke ọ kpọrọ "Bat for a Heart" (2012), n'agbanyeghị na ọ nweghị ihe ịga nke ọma. Simpson mechara kpochapụ usoro egwu ya ahụ wee lekwasị anya na nwa ya. Simpson kwughachiri ọrụ ya dị ka Roxie Hart nke ugboro atọ na mmepụta pụrụ iche nke ụbọchị abụọ na Hollywood Bowl na July 2013 nke Brooke Shields duziri. N'October, Simpson na di ya Evan Ross wepụtara egwu ha agbatịkwuru agbatịkwu 'extended play' (EP) nke Ashlee + Evan site na Access Records, bụ nke a na-akwado site na njem nlegharị anya n'obodo ndị dị n'ofe North America, na ihe ngosi TV ha. 

## Ndụ na ọrụ

### 1984–2002: Ndụ mmalite na mmalite ọrụ
A mụrụ Ashley Nicole Simpson na Waco, Texas, na Ọktoba 3, 1984.  Ndị mụrụ ya bụ Tina Ann (née Drew) na Joseph Truett "Joe" Simpson, onye bụbu ọkà n'akparamàgwà mmadụ na onye ozi nke ndi ntorobịa n'ụlọ uka Baptist . O nwere otu nwanne nwanyị tọrọ ya, Jessica Simpson . Ma Ashlee na Jessica gara Prairie Creek Elementary na North Junior High, nke dị na Richardson, Texas, ebe a zụlitere ụmụ agbọghọ ahụ.   Mgbe Ashlee dị afọ atọ, ọ malitere ịmụ egwu ballet n'oge gboo. Ọ debanyere aha na School of American Ballet nke di New York City mgbe ọ dị afọ iri na otu, wee bụrụ onye nke ọdụdụ a nabatara na ụlọ akwụkwọ ahụ.   Ọ bụ ezie na afọ a chọrọ maka ụlọ akwụkwọ ahụ bu afọ iri na abụọ wee gbagobe c, nna Simpson kwetara ịgha ụgha banyere afọ ndụ ya.  N'ime oge a, Simpson nwere nsogbu iri nri nke a na-akpọghị aha ruo ihe dị ka ọnwa isii, na-emecha nweta ọgwụgwọ n'aka ndị mụrụ ya.  Ezinụlọ Simpson kwagara Los Angeles, California, na 1999, ka Jessica gbasoro ọrụ ịbụ abụ.  Mgbe Jessica malitere ọrụ ya, Ashlee malitere ịpụta na mgbasa ozi telivishọn.  Nna ya, Joe, jere ozi dị ka onye nnọchi anya ya. 

N'ịgbaso ọganihu azụmahịa nke usoro egwu mbụ nke Jessica bụ *Sweet Kisses* (1999), Ashlee ghọrọ otu n'ime ndị na-agba egwu na-akwado ya na njem.  Na-atụ anya ịchụso ọrụ n'ime ihe nkiri, Simpson nwere obere ọnọdụ dika onye ọbịa na ihe omume nke *Malcolm In The Middle* .  N'afọ sochirinụ, Simpson nwere obere ọrụ dị ka Monique na ihe nkiri ikpa ọchị Rob Schneider nke a kpọrọ *The Hot Chick* (2002).  Ọ sonyeere oge nke asaa nke ihe nkiri ezinụlọ *7th Heaven* dị ka Cecilia Smith, ọrụ ọ gara n'ihu na-egosipụta na oge nke asatọ. Simpson pụtara na mkpokọta nkeji iri anọ dịka Cecilia.  N'otu afọ ahụ, Ashlee dekọtara egwu akpọrọ "Christmas Past, Present, and Future" maka akwụkwọ ezumike nke *School's Out!* *Christmas;* E mechara wepụtaghachi egwu a na *Redio Disney Jingle Jams* na-eso mmetụ egwu Simpson mere.  O mechara dekọọ egwu "Just Let Me Cry" maka ụda egwu nke fim *Freaky Friday* (2003).  Simpson mechara malite ide na ịdekọ ngosi, na-atụ anya ịchọta I bianye aka n'ụlọọrụ na-emeputa egwu. Ekwenyere ya otu ọnwa ka o weputachara ụda egwu *Freaky Friday* na Simpson bịanyere aka na Geffen Records iji wepụta usoro egwu mpụta mbụ ya. 

### 2003–2004: Ọganihu, ''Akụkọ'' ndụ na ihe mere n'ihe ngosi ''Saturday Night Live''
A mara ọkwa na Jessica Simpson na di ya Nick Lachey ga-esonye na usoro ihe ngosi nke ha na MTV a kpọrọ, *Newlyweds: Nick and Jessica* .  Usoro a, nke gosipụtara akụkọ ndụ Jessica na Nick dị ka di na nwunye, ghọrọ omenala pop ma nyere aka dọta uche nke ụmụnne nwanyị Simpson.  N'ịgbaso ihe ịga nke ọma nke usoro ahụ, a kwadoro na Ashlee ga-enweta usoro nkwụsịtụ, *The Ashlee Simpson Show* .  N'ịtụ anya ịkwụsị ntụnyere n'etiti ya na nwanne ya nwanyị, Ashlee chọrọ ka usoro a gbado anya na ndekọ nke usoro egwu mbụ ya.  N'oge a, Simpson tinyekwara ntutu isi ya na-acha aja aja, mkpebi nke nwetara nlebara anya nke ndi mgbasa ozi.  Mgbe ọ na-esonye n'ihe nkiri ahụ, Simpson pụtara na vidiyo egwu nke onye egwu Ryan Cabrera na egwu ya ọ kpọrọ " On the Way Down " (2004), na-egosi onwe ya dị ka onye Cabrera nwere mmasị ịhụnanya n'ebe ọ nọ.  Di na nwunye ahụ mechara malite mmekọrịta ịhụnanya, na Cabrera nke kpaliri ọtụtụ egwu maka usoro egwu nke Simpson. 
áká_ịkẹngạ|thumb| A na-amakarị ụmụnna nwanyị Ashlee (n’aka ekpe) na Jessica (n’aka nri) n’usoro mgbasa ozi.|322x322px
Simpson chọrọ ka usoro egwu mbụ ya bụrụ egwu pop-rock, ebe ọ na-egeghị egwu pop.  Ọrụ ahụ bụ John Shanks mepụtara ya, ebe Simpson dere abụ niile dị na usoro egwu ahụ.  Ya na onye na-ede abụ bụ Kara DioGuardi rụkwara ọrụ gbasara ide abụ ahụ, ebe DioGuardi na-anata kredit maka ide egwu n'ime usoro egwu ahụ.  Otu n'ime egwu nọọrọ onwe ya n'usoro egwu ahụ, " Pieces Of Me ", ghọrọ nke nwetara ọganihu ozugbo e mepụtara ya na United States. Egwu ahụ soro n'egwu ise kacha ewu ewu na  Hot 100 wee tinye ya na chaati Mainstream Top 40 dabere na ikuku redio pop.  "Pieces of Me" nwetara asambodo ọla edo site na Recording Industry Association of America (RIAA), na-enye mbipụta puku narị ise nke egwu ahụ nọọrọ onwe ya nke a na-ere.  E wepụtara usoro egwu mbụ ya, *Autobiography*, na Julaị 20, 2004, na nnabata dị oke egwu agwakọtara ya na nkatọ n'ozuzu ya. Ndekọ a rụrụ n'elu chaatị *Billboard* 200 na United States, na-ere ihe dị ka puku narị iri atọ na ịrị itoolu na asatọ n'izu mbụ nke mwepụta ya.  Ọ bụ ọba mpụta mbụ kacha ere nke otu nwanyị na-agu egwu n'afọ ahụ, na-aga n'ihu na-ere ihe karịrị nde abụọ na pụkụ narị ise na mba United States n'ọnwa Jenụwarị 2005.  Ọganihu nke ọba egwu ahụ na otu egwu ya bụ n'ihi mkpughe sitere na usoro ihe onyonyo ya.  Album ahụ rere ihe karịrị nde ise n'ụwa niile.

Na Ọktoba 23, 2004, Simpson pụtara dị ka onye ọbịa na-agu egwu na emume *Saturday Night Live* iji kwalite ọba egwu ahụ. O buru ụzọ mee otu "Pieces of Me", ma kwado ịgụ egwu "Autobiography" dịka egwu nke abụọ. Ka ọ na-akwado ịgụ egwu nke abụọ, a nụkwara olu na-agu "Pieces of Me" ọzọ, nke gosiri na Simpson ejirila egbugbere ọnụ mekọrịta egwu nke ikpeazụ ọ gụrụ.  Simpson malitere ime egwu ọzọ ozugbo ka ndị otu ya malitere ịkpọ "Pieces of Me" ọzọ. O wee pụọ na ogbo ahụ ka ndị egwu ya na-aga n'ihu na-akpọ egwu mgbe ọ na-anọchị ya ruo ọtụtụ tịnkọm tịnkọm, tupu ihe ngosi ahụ ebipụ na azụmahịa. N'oge mmechi nke ngosi ahụ, Simpson pụtara n'ebe onye nhazi, Jud Law, wee sị, "Ọ dị m njọ! Ndị otu m malitere ịkpọ egwu na-ezighi ezi, ma amaghị m ihe m ga-eme, ya mere echere m na m ga-eme mkpọtụ ."  Arụmọrụ ahụ nwetara nlebara anya mgbasa ozi dị ukwuu ma nwetaghachi nkatọ.  Ụbọchị ole na ole ka e mesịrị, Simpson kpọrọ ndị otu usoro vidiyo egwu *Total Request Live* ma kọwaa na a dụrụ ya ọdụ ka ọ ghara ịbụ abụ ndụ n'ihi ọrịa reflux acid . Simpson kwuru maka ihe merenụ, "Emere m onwe m onye nzuzu zuru oke." 

N'agbanyeghị mgbasa ozi na-adịghị mma gburugburu ihe merenụ, Simpson wepụtara " Shadow " dị ka egwu nke abụọ si na *Autobiography* na United States. Egwu ahụ enwetaghị mweputa na mpaghara Europe. O nweghị ihe ịga nke ọma dika egwu ndi nke bu ya ụzọ, n'agbanyeghị na ọ ruru n'elu nke iri abụọ na chaatị Mainstream Top 40, ghọrọ egwu nke abụọ nke Simpson na chaatị ahụ.  Egwu ahụ kwuru n'ụzọ egwu maka echiche ya gbasara ọganiihu nwanne ya nwanyị tọrọ ya. Egwu ahụ nwetara nnabata dị oke egwu, ụfọdụ na-eto ya dị ka ihe pụtara ìhè maka ọba ahụ. E wepụtara " La La " dị ka album nke atọ na nke ikpeazụ na Jenụwarị 2005, ọzọkwa o nweghị kwa ike I nweta ọganiihu nke "Pieces of Me". N'agbanyeghị ọnụ ọgụgụ dị ala na chaati nke Hot 100, egwu ahụ nwetara asambodo ọla edo sitere na RIAA. Abụ a rụrụ dị ka egwu nọọrọ onwe ya nke abụọ na mpaghara Europe.  Simpson na Cabrera kwụsịrị mmekọrịta ha, ọ bụ ezie na ha abụọ nọgidere bụrụ enyi.  Na *Teen Choice Awards* na August 8, 2004, Simpson nwetara ihe nrite "Song of the Summer" Teen Choice Award maka "Pieces of Me", yana ihe nrite "Fresh Face".  O nwetakwara onyinye nturu ugo Billboard maka nwanyị ohuru na-agụ egwu na Disemba,  na n'otu onwa ahu, *Entertainment Weekly kporo* ya otu n'ime Breakout Stars nke 2004. 

### 2005–2007: ''I am Me,'' nyocha mgbasa ozi na okporoụzọ
Na Jenụwarị 2005, ụlọ ọrụ asịrị malitere ịkọ na Simpson na onye na-eme ihe nkiri Wilmer Valderrama nwere mmekọrịta ịhụnanya, na-eduga na asịrị nke "ịhụnanya" n'etiti di na nwunye Valderrama bụbu enyi nwanyị Lindsay Lohan .  N'agbanyeghị nke a, ndị nnọchiteanya nke Simpson kwuru na ha abụọ bụ enyi ruo ọtụtụ afọ, ọ dịghịkwa mmasị ịhụnanya ha nwere n'ebe ha onwe ha nọ.  Simpson pụtara dị ka onye ọbịa egwu n'oge ọkara na 2005 Orange Bowl na Miami, Florida . Ọrụ ya nke "La La" nwetara nnabata na-adịghị mma site na igwe mmadụ, na-eduga na okwu ikwa emo dị iche iche. Na February 2005, Simpson malitere njem nlegharị anya nke onwe ya na North America dum.  N'igosi ihe ngosi iri atọ na asaa, njem ahụ hụrụ Simpson ka ọ na-agu egwu dị iche iche sitere na usoro egwu mbụ ya, yana ngughari nke egwu ewepụtara na mbụ.  Mgbe ọ na-eme njem, Simpson dere ihe maka ọba egwu nke abụọ ya. Simpson nwere ọrụ nkwado na fim *Undiscovered ,* na-egosi onye na-eme ihe nkiri na-achọsi ihe ike aha ya bụ Clea. Ma ihe nkiri ahụ bụ oké njọ na azụmahịa ọdịda, o wetara Simpson nhọpụta maka "nwanyi kasị njọ na-eme ihe nkiri" na 2005 Golden Raspberry Awards . 

Simpson wepụtara usoro egwu ya nke abụọ, *I Am Me ,* na Ọktoba 2005. Album ahụ gosipụtara isiokwu pop-rock yiri nke a hụrụ na mbọ mbụ ya, n'agbanyeghị na Simpson tụrụ anya itinye mmetụta nke egwu sitere na 1980s n'ime ụda ya.  Dịka mweputa ya gara aga, Simpson dekọtara egwu niile na ọba ahụ. Ọ ghọrọ usoro egwu ya nke abụọ ka ọ malitere n'elu *chaatị Billboard* 200, na-ere ihe karịrị pụkụ narị abụọ na ịrị abụọ n'ahịa n'ime izu mbụ ya na United States.  Ndekọ a enwetaghi ihe ịga nke ọma dika nke *Autobiography,* n'agbanyeghị na ọ gara n'ihu na-ere ihe karịrị nde atọ n'ụwa niile.  Edere otu egwu nọrọ onwe ya nke a kpọrọ, " Boyfriend," ma dee ya n'ihi ihe gbasara asịrị dị n'etiti Simpson na Valderama, ọ ghọkwara egwu nke abụọ ya soro n'egwu iri abụọ dara uda na United States.  Maka mwepụta nke usoro egwu ahụ, Simpson laghachiri na ntutu isi ya.  Egwu nke abụọ na nke ikpeazụ n'usoro egwu a, " L.O.V.E.," batara n'ọkwa iri anọ na United States.  Simpson pụtara nke ugboro abụọ dị ka onye na-agu egwu na *Saturday Night Live,* ọ gụrụ egwu "Catch Me When I Fall," nke sitere na ọdịdị mbụ ya na usoro ahụ, yana "Boyfriend." Na nke ugbu a, a na-eme egwu abụọ ahụ n'enweghị nsogbu ọ bụla.  N'etiti ọnwa Disemba, Simpson dara mgbe ọ rụchara ọrụ na Japan wee nọrọ n'ụlọ ọgwụ nwa oge, n'ihi ya a kagburu ihe ngosi ya na Redio Music Awards . Ihe kpatara ọdịda ahụ na ụlọ ọgwụ na-esote ya bụ ike ọgwụgwụ n'ihi usoro ọrụ ya siri ike. 

Simpson batara na njem m nke 'I Am Me' na ọnwa ikpeazụ nke 2005 wee malite ịyi onye na-akụ ịgba ya Braxton Olita.  Na March 2006, Simpson meriri asọmpi 'MTV celebrity surfing invitational competition', nke gosikwara ndị ama ama dịka Meagan Good, Jack Osbourne, Ashley Parker Angel, na Tony Hawk . N'April 12, 2006, ọ kwadoro ma rụọ ọrụ na MTV Australia Video Music Awards, ebe ọ meriri "Onye na-eme ihe nkiri kachasị mma" na "Best Pop Video" maka egwu nke "Boyfriend."  Simpson nwere ọrụ imi n'April 2006. Na mbipụta nke May 2007 nke *Harper's Bazaar ,* o kwuru na ya enweghị nchebe banyere ọdịdị ya ma ọ bụ na ọ dịbu mbụ. O kwuru na ịwa ahụ rọba bụ “nhọrọ onwe onye” nke mmadụ kwesịrị ikpebi naanị imere onwe ya ọ bụghị maka ndị ọzọ.  N'ajụjụ ọnụ na September 2007, nna ya, Joe Simpson, kọwara maka ịwa ahụ Ashlee mere: "E nwere ezigbo nsogbu na iku ume ya, nke ahụ bu nke a gwọrọ." N'etiti afọ 2006, Simpson gbara ajụjụ ọnụ na magazin *Marie Claire*, bụ nke o kwuru na ya "anabataghi echiche gbagọrọ agbagọ nke Hollywood banyere ịma mma nwanyị" e wee see foto ya na otu ìgwè ụmụ agbọghọ na-enweghị ihe ọ bụla si n'ụlọ akwụkwọ Los Angeles Green Dot Public School.  Ka ọ na-erule oge akwụkwọ akụkọ ahụ ruru n'ụlọ ahịa akụkọ, Simpson enweelarị ọrụ imi ya, ụfọdụ ndị na-agụ *Marie Claire* mekwara mkpesa na nke a bụ ihu abụọ. Magazin ahụ nwetara akwụkwọ mkpesa karịrị otu puku, onye mbipụta ọhụrụ nke magazin ahụ gbasakwara akụkụ akwụkwọ ozi nke mbipụta September nke magazin ahụ iji nye ndị na-agụ akwụkwọ ohere ikwupụta nkụda mmụọ ha.  

Simpson malitere njem nlegharị anya North America nke atọ ya, njem maka egwu ya ọ kpọrọ L.O.V.E iji kwalite ọba nke abụọ ya. A mara ọkwa na a ga-ewepụtakwa *egwu 'I Am Me'<nowiki/>* n'ime ọnwa ndị na-esote na-egosi egwu ọhụrụ " Invisible ," ngughari nke egwu Jaded Era .  E wepụtara otu egwu ahụ na June 2006 wee gaa n'ihu na ọnụ ọgụgụ iri abụo na otu na Hot 100. Ọ ghọrọ egwu ya nke abụọ ya ịbanye n'egwu iri kacha elu nke ndeputa Mainstream Top 40 dabere na ikuku redio pop.  N'ikpeazụ, a kwadoro na a kagbuola mwepụtaghachi nke *<nowiki/>'I Am Me*' . Na 2006, Simpson mere ihe nkiri dị ka Roxie Hart na mmepụta egwu West End nke *Chicago* site na Septemba 25 ruo Ọktoba 28, 2006. Ọ nwetara nyocha kacha mma.  A kọwara ọrụ ya na ihe nkiri ahụ dị ka nke "na-egbu maramara na nso enweghị ntụpọ." Mgbe ya na Olita kewara, a kwadoro na Simpson nọ na mmekọrịta ya na onye òtù Fall Out Boy nke aha ya bu Pete Wentz . 

### 2007–2011: ''<nowiki/>'Bittersweet World','' ịbụ nne, alụmdi na nwunye na ịlaghachi na okporoụzọ
thumb| Simpson na mmemme Grammy na 2008.|332x332px
thumb| Simpson na 2009
N'ịgbaso ọdịdị ya dị ka Roxie Hart, Simpson kwadoro na ọ malitere ịrụ ọrụ na ọbá egwu nke atọ ya, nke echere na mbụ na a ga- wwepụta ya na njedebe 2007.  Onye isi oche Geffen Records Ron Fair kwuru na Disemba 2006 na ịrụ ọrụ na ọba egwu Simpson na-esote ga-abụ nke "dị aghụghọ" n'ihi nyocha nke ndị nta akụkọ na "ajọ mbunobi", mana na Geffen ga-eso ya rụkọọ ọrụ iji merie nke ahụ, n'ihi na o kwesịrị ka a nụ ya nakwa na o kwesịrị ka enye ya ohere"  N'ịtụ anya ịtụgharị gaa na ụda ọhụrụ, Simpson depụtara ndị na-emepụta egwu Timbaland na The Neptunes ka ha nye ụda égwu maka ọrụ ahụ.  Simpson weputara otu egwu dị n'ọbá egwu ya, " Outta My Head (Ay Ya Ya) ", na Disemba 2007. Egwu ahụ nwere ihe dị iche iche nke synthpop ma ihe nkiri nke 1980 nwere mmetụta dị ukwuu.  Otu ọ dị, egwu ahụ abataghi na chaati Hot 100 na United States, n'agbanyeghị na o nwere ihe ịga nke ọma n'oke na mpaghara mba ụwa. *Bittersweet World*, usoro egwu Simpson nke atọ, ka ewepụtara na Eprel 19, 2008. Ndekọ ahụ hụrụ mbelata nke Simpson, na-arụ ọrụ na nọmba nke anọ na *Billboard* 200 na ahịa izu mbụ nke mbipụta puku iri anọ na asaa.  Simpson weputara mkpokọta uwe elu na mmekorita ya na onye na-ere uwe Wet Seal na Eprel 22, 2008, n'otu ụbọchị ahụ ewepụtara *Bittersweet World* na mbs United States.  Ọbá egwu ahụ gara n'ihu na-ere mbipụta puku otu narị na iri abụọ na isii n'ime afọ mbụ nke ewepụtara ya, na-eme ka ọ bụrụ ọba egwu ya a kacha ere ruo taa.  Ntọhapụ a rụrụ dị ka ọba egwu ikpeazụ Simpson site na Geffen Records.

Na February 2008, Simpson malitere iyi mgbanaka diamond. O mechara kọwaa na ọ bụ mgbanaka nkwa sitere n'aka Wentz.  N'April 2008, Simpson na Wentz kwadoro njikọ aka ha,  ha lụrụ na Mee 17, 2008, n'ebe obibi nne na nna Simpson na Encino, California, ebe ọ bụ nna ya na-elekọta ememe ahụ.  Ọ gbanwere aha nna ya site na Simpson gaa Wentz, na n'oge alụmdi na nwunye a maara ya dị ka Ashlee Simpson-Wentz.  Ọ bụ n'oge a ka Simpson wepụtara abụ " Little Miss Obsessive " dịka nke abụọ sitere na *Bittersweet World* .  Egwu ahụ enwetaghị mwepụta na Europe, mana o rutere n'ọnụ ọgụgụ kasị elu nke irí itoolu na isii na chaatị Hot 100 na United States.  Ọ malitekwara ịpụta na mgbasa ozi maka ndị na-ere ahịa Canada Zellers iji kwalite ahịrị uwe ha nwere onwe ha, *nke a kpọrọ Request*, n'etiti 2008. Izu abụọ ka agbamakwụkwọ ya gasịrị, Simpson kwupụtara afọ ime ya, si otú a kwụsị nkwalite nke "Little Miss Obsessive" na ọbá egwu nne na nna.  Simpson mụrụ nwa nwoke aha ya bụ Bronx na November 20, 2008. 
áká_èkpè|thumb| Simpson na 2010
Na 2009, Simpson laghachiri n'uju n'ime ihe nkiri telivishọn site n'ịrụ ọrụ nke Violet Foster na *Melrose Place*, Mgbanwe nke CW nke usoro 1990 nke otu aha ahụ .  Ebu ụzọ bịanye aka na ihe ngosi ahụ dị ka onye na-eme ihe mgbe niile, mana ndị na-emepụta ihe na ndị isi CW kpebiri ịkwụsị àgwà ya. Simpson hapụrụ ihe nkiri ahụ ka ihe omume iri na abụọ gachara wee kwuo na ya amatala kamgbe na agwa ya ga-ahapụ ihe nkiri ahụ ozugbo e kwubiri akụkọ ihe omimi igbu ọchụ.   N'agbanyeghị nke a, nwanne Ashlee ekwuwo okwu megide usoro a, na-ekwu na Simpson wetara ihe ngosi a n'efu.  Mgbe ọ hapụrụ *Melrose Place*, Simpson kwughachiri ọrụ ya na mmepụta egwu Broadway *Chicago* . Ọ malitere nlọghachị Broadway ya na Nọvemba 30, 2009, wee mee ihe ngosi asatọ na New York otu izu ruo February 7, 2010.  Na February 9, 2011, Simpson gbara akwụkwọ maka ịgba alụkwaghịm na Wentz, na-ekwu maka esemokwu na-enweghị ike imezi, ma rịọ ka eweghachi aha nwa agbọghọ ya.  Emechara ịgba alụkwaghịm na Nọvemba 22, 2011.   Di na nwunye mbụ ahụ wepụtara nkwupụta na-esote ọkwa ahụ, na-ekwupụta "Anyị ka bụ ndị enyi na ndị nne na nna nwere obi ike na ịhụnanya nye nwa anyị nwoke Bronx, onye obi ụtọ na ọdịmma ya ka bụ ihe mbụ anyị na-ebute ụzọ."  Simpson pụtara na ihe omume nke abụọ nke The CW's *America's America's Next Top Model, Cycle 17* dị ka onye ọka ikpe ọbịa. O mepụtara ahịrị ejiji maka ụmụ agbọghọ dị afọ asaa ruo iri na isii na mmekorita ya na akara nwanne ya nwanyị na-aga nke ọma. Simpson bụ onye na-ahụ maka ngalaba okike nke ahịrị, nke ewepụtara n'oge oyi nke 2011. 

### 2012-ugbu a: Alụmdi na nwunye nke abụọ na ihe omume telivishọn
N'oge na-adịghị anya mgbe ya na Wentz kewapuru, a kwadoro na Simpson nọ na mmekọrịta ya na onye na-eme ihe nkiri Vincent Piazza, ọ bụ ezie na ha abụọ kwụsịrị mmekọrịta ha ihe fọrọ nke nta ka ọ bụrụ otu afọ na ọkara mgbe ha malitere ịlụ.  Simpson kwadoro n'oge a gbara ajụjụ ọnụ na 2011 na ọ malitere ịrụ ọrụ maka usoro egwu nke anọ ya, nke ọ kọwara dị ka inwe "mmetụta ndị mmadụ."   Na 2012, Simpson wepụtara otu egwu a kpọrọ "Bat for a Heart." Ọ bụ ezie na otu egwu ahụ nwere egwu ndị doro anya na vidiyo egwu na-adịghị mma, ọ nweghị ihe ịga nke ọma.  Ọ bụ onye ama ama na-ede abụ bụ Linda Perry dere ma deekwa egwu a.  Egwu ahụ nwetara nnabata dị iche iche mgbe ewepụtara ya.  Simpson mechara kwuo na ọba ahụ na-etolite dịka ụda eletrọnịkị.  Agbanyeghị, "Bat for a Heart" jere ozi dị ka mwepụta egwu ikpeazụ nke Simpson ruo ọtụtụ afọ mgbe nke ahụ gasịrị, na-enweghị atụmatụ egwu ọ bụla ekwuputara nakwa weebụsaịtị ya bu nke e mechiri emechi.  Na June 2012, a mara ọkwa na Simpson na-eme ihe nkiri *Pawn Shop Chronicles* na Baton Rouge, Louisiana, ihe nkiri na-atọ ọchị a kwadoro maka mwepụta na 2013. 

Simpson gosipụtara omume Roxie Hart nke ugboro atọ na egwu *Chicago,* oge a na emepụta mmepụta nke Hollywood Bowl nke ihe nkiri ahụ.  Ọrụ Simpson nwetara ntụle dị iche iche, n'agbanyeghị na a kọwara ya dị ka "ọkacha amasị ndị na-ege ntị".  Na July 2013, a kọrọ na Simpson amalitela ịlụ onye na-eme ihe nkiri Evan Ross, nwa onye ọbụ abụ Diana Ross .  Simpson na Ross jikọrọ aka na Jenụwarị 2014,  wee lụọ na Ọgọst 30, 2014 n'ụlọDiana Ross na Connecticut .  Di na nwunye ahụ nabatara nwa nwanyị aha ya bụ Jagger Snow na Julaị 30, 2015.  N'otu ọnwa ahụ, Simpson na di ya gbara akwụkwọ ka ha gbanwee aha nna ha ka ọ bụrụ Ross-Næss. Næss bụ aha nna nna ya nke iwu kwadoro (nke sitere na nna ya, onye ọchụnta ego Arne Næss Jr. ), ebe Ross bụ aha nna nke nne ya. 

Na May 2016, Simpson kwuru na ya na-eche na ọ ga-ekwe omume ịlaghachi na-eme ihe iji lekwasị anya n'ịmepụta ọba ọhụrụ: "Mu na di m na-ede egwú na nke ahụ bụ ihe na-atọ ụtọ, anyị ka [na-agbalị ime] chọta ụda anyị, anyị edeela dị ka egwu irí mana anyị ga-edekwa ọtụtụ egwu ndi ọzọ."  Mana na mbido 2005, webụsaịtị egwu ya gara na-anọghị n'ịntanetị—n'ihi na o nwere mperi—ruo ọnwa ndị na-esote ya, na mbido Septemba 2018, ọ nọgidere na-anọghị n'ịntanetị n'agbanyeghị na ọ na-ekwu na ọ ga-alaghachi n'egwu. 

N'otu afọ ahụ, Simpson kwupụtara olu Strelka na ihe nkiri *Space Dogs Adventure to the Moon ,* n'akụkụ Alicia Silverstone .  Simpson gosikwara *anyị kwa izu* na a ga-ewepụta egwu ọhụrụ na 2019, nke pụtara na-egosi na ọ na-arụ ọrụ na ọbá egwu ya nke anọ na-abịa mgbe afọ iri na otu gachara. 

Na Septemba 9, 2018, e mere ya ka ọ laghachi na ụwa nke ihe ngosi TV na *Ashlee + Evan ,* na E! Entertainment Television .   Simpson na Ross wepụtara otu egwu ha gụkọrọ ọnụ nke mbụ ha, "I Do" na Septemba 7, 2018.  A na-atụ anya na di na nwunye ahụ ga-eweputa usoro egwu zuru oke mgbe afọ ahụ gasịrị,  mana kama ha wepụtara ndekọ egwu agbatịri,  .

N'April 2020, Simpson kwupụtara na ya dị ime nwa nke atọ, nwa nwoke.  Ọ mụrụ Ziggy Blu na Ọktoba 29, 2020. 

## Oyiyi ọha
Simpson akwadola mkpuchi nke ọtụtụ akwụkwọ akụkọ ejiji nke mba ụwa, gke ụnyere US *Health Women's Health*, *Jane, CosmoGirl*, *Shape*, *Allure*, *YM*, *Marie Claire*, *Redbook* na *Seventeen* ; M*ermany* *<nowiki/>'s Glamour* *Blenda* nke Japan na *Elle* ; n*Russia's Ele* *Girl*nke Russia .   Ọ pụtara na ọtụtụ mbipụta mba ụwa nke *Cosmopolitan*, dị ka Georgia, Serbia, Russia, Italy, Greece, Ukraine, Slovenia, Netherlands, US na Australia. Ọ pụtawo na mgbasa ozi telivishọn maka Liquid Ice, HP, Zellers na Pizza Hut . Ọ pụtara na mgbasa ozi mbipụta maka Skechers na ThermaSilk .  

*Forbes* depụtara Simpson dị ka otu n'ime ndị na-eto eto bara ọgaranya, a na-akọ na ọ nwetara ihe karịrị nde dọla asatọ na 2005. *Forbes* debere Simpson na di ya mgbe ahụ Pete Wentz na nke iri abụọ na ndepụta ha nke "Top 20 Celebrity Cash Couples" na ego ha nwekọtara rụrụ nde dọla itoolu na pụkụ narị ise. 

Site na mwepụta nke *Autobiography*, Simpson bara n'ahịa ozugbo dị ka "onye na-agba Britney mgba", na-atụnyere ndị na-agu egeu dị ka Avril Lavigne na Fefe Dobson .   Mgbasa ozi gosipụtara onyonyo na ụdị ya dịka nke dị iche na nke nwanne ya nwanyị Jessica.   Site na ihe ịga nke ọma nke usoro telivishọn nke Jessica, *Newlyweds*, ụmụnne nwanyị ghọrọ aha ezinụlọ na mgbasa ozi wee bụrụ ihe a na-elekwasị anya nke ukwuu.    Ọ na-ekwu na ọ bụ mgbe ọ bụ nwata ka ọ malitere ịbụ abụ ma kweta na ọ rọrọ nrọ ịnọ na Broadway na ọ tụghị anya ịbanye na otu egwu pop. Ọ na-eji onye nchịkwa olu na-azụ ọzụzụ, ma mụọ Etta James na Aretha Franklin ọba maka mkpali olu.  O kwupụtala Guns N 'Roses, Gwen Stefani, Enweghị obi abụọ, Joan Jett, The Runaways, Madonna, Pat Benatar, Green Day, Alanis Morissette, Fiona Apple, Chrissie Hynde, na Debbie Harry si Blondie dị ka mmetụta egwu ya.  

## Ihe nkiri

### Ihe nkiri

### Igwe onyonyo

### Ụlọ ihe nkiri

## Ihe ngosi

* *Autobiographye* (2004)
* *I Am Me* (2005)
* *Bittersweet World* (2008)

## Hụkwa

* Ndepụta onyinye na nhọpụta Ashlee Simpson nwetara
* Ndepụta nke njem egwu nke Ashlee Simpson

## Ebensidee

## Njikọ mpụga

* Official website
* Ashlee Simpson at Curlie
* 
Òtù:Mmadụ ndi di ndụ
Òtù:Pages with unreviewed translations